text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "Um Jesus ikki reis upp fra\u0301 dey\u00f0um"}, {"text_idx": "#000003", "text": "Sum tanna\u0301ringur las eg eina bo\u0301k, sum vi\u00f0gj\u00f8rdi m\u00f8guleikan, at Jesu beinagrind var\u00f0 funnin. Ta\u00f0 er o\u0301ney\u00f0ugt hja\u0301 m\u00e6r at siga, at um hetta veruliga hev\u00f0i hent, so ma\u0301ttu vit tillaga, hvussu vit skilja og halda pa\u0301skir, og hvussu hetta hev\u00f0i a\u0301virka\u00f0 kristindo\u0301min."}, {"text_idx": "#000004", "text": "Ta\u00f0 var a\u0301hugavert at lesa ymisku fra\u0301grei\u00f0ingarnar um hettta, at Jesu beinagrind var\u00f0 funnin. Ta\u00f0 var to\u0301 serliga ein fra\u0301grei\u00f0ing, sum eg leg\u00f0i til merkis. Ein prestur seg\u00f0i naka\u00f0 solei\u00f0is:"}, {"text_idx": "#000005", "text": "Um onkur hev\u00f0i funni\u00f0 Jesu beinagrind, so hev\u00f0i hetta veri\u00f0 eitt sto\u0301rt fund. Ja, vit h\u00f8vdu veri\u00f0 noydd at tillaga\u00f0 kristindo\u0301min. Men, sannleikin og ma\u0301tturin i\u0301 kristindo\u0301minum hev\u00f0i kortini veri\u00f0 var\u00f0veittur. Vit h\u00f8vdu enn havt alt ta\u00f0, sum Jesus l\u00e6rdi, og vit h\u00f8vdu allar fra\u0301s\u00f8gurnar um hann. Jesus hev\u00f0i framvegis veri\u00f0 ein einastandandi fyrimynd, hvussu hann sy\u0301ndi k\u00e6rleika mo\u0301ti teimum, sum vo\u0301ru uttanfyri. Og ho\u0301ast pa\u0301skir ikki h\u00f8vdu veri\u00f0 um Jesu uppreisn, so h\u00f8vdu vit minst fyrid\u00f8mi\u00f0 og vitnisbur\u00f0in um hendan Gudsmannin. Hesi fyrid\u00f8mi h\u00f8vdu liva\u00f0 vi\u0301\u00f0ari i\u0301 okkara hj\u00f8rtum, sum ein a\u0301minnig um at vera go\u0301\u00f0 vi\u00f0 onnur. Ho\u0301ast gr\u00f8vin ikki var to\u0301m, so h\u00f8vdu okkara hj\u00f8rtu kortini veri\u00f0 full."}, {"text_idx": "#000007", "text": "Men, samb\u00e6rt Paulusi, so er hetta fullkomuliga skeivt. Um Jesus ikki reis upp fra\u0301 dey\u00f0um \u2013 likamliga \u2013 so er allur kristindo\u0301murin til einkis. Um Jesu likam liggur og rotnar onkrasta\u00f0ni i\u0301 Mi\u00f0eystri, so er hetta ein fullkomin vanlukka fyri okkara tru\u0301gv. Kristindo\u0301murin stendur og fellur vi\u00f0 hendingunum a\u0301 pa\u0301skum."}, {"text_idx": "#000010", "text": "1. Vit eiga onga vo\u0301n um uppreisn fra\u0301 dey\u00f0um"}, {"text_idx": "#000011", "text": "Men ta\u0301 i\u00f0 nu\u0301 ver\u00f0ur pr\u00e6dika\u00f0, at Kristus er risin upp fra\u0301 dey\u00f0um, hvussu kunnu ta\u0301 summir tykkara millum siga, at uppreisn av dey\u00f0um er ikki til? Men er uppreisn av dey\u00f0um ikki til, ta\u0301 er Kristus ikki heldur risin upp; (v. 12-13)"}, {"text_idx": "#000012", "text": "At tann kristni einafer\u00f0 skal ri\u0301sa upp er tongt at, um Jesus reis upp. Pa\u0301skirnar eru um Jesu uppreisn, og ein av ors\u00f8kunum til, at vit ha\u0301ti\u0301\u00f0arhalda pa\u0301skir er, at i\u0301 Jesusi skulu \u00f8ll, sum hoyra honum til, einafer\u00f0 ri\u0301sa upp. Sa\u0301lir okkara eru hja\u0301 Jesusi, ta\u0301 i\u00f0 vit doyggja, men okkara likam hvi\u0301lir, har ta\u00f0 bi\u0301\u00f0ar eftir uppreisnini, ta\u0301 i\u00f0 Jesus kemur aftur og sigur, Ri\u0301s upp! Eg geri allar lutir ny\u0301ggjar. Her sigur Paulus, at um Jesus ikki reis upp fra\u0301 dey\u00f0um, so hava vit onga vo\u0301n um uppreisn."}, {"text_idx": "#000014", "text": "Paulus sigur vi\u0301\u00f0ari, men er Kristus ikki risin upp, ta\u0301 er pr\u00e6dika okkara fa\u0301fongd...(v. 14)"}, {"text_idx": "#000015", "text": "Um Jesus ikki reis upp, so er alt meingsleyst hv\u00f8rjafer\u00f0 vit pr\u00e6dika ella l\u00e6ra. Ta\u00f0 kann eggja okkum her og nu\u0301, men ta\u00f0 broytir ikki veruleikan, at Jesus er dey\u00f0ur og jar\u00f0a\u00f0ur, og at ein dag skulu vit doyggja og leggjast i\u0301 mold. Ta\u0301 hevur dey\u00f0in vunni\u00f0 sigur."}, {"text_idx": "#000016", "text": "Paulus sigur, at vit koma ta\u0301 eisini at roynast sum lygivitni (v. 15) Um Jesus ikki reis upp fra\u0301 dey\u00f0um, so er ta\u00f0 lygn, sum prestar pr\u00e6dika hv\u00f8nn sunnumorgun."}, {"text_idx": "#000017", "text": "Tu\u0301 kennir teg m\u00f8guliga upplyftan av eini talu. Talurnar hja\u0301lpa m\u00e6r, sigur tu\u0301. Paulus hev\u00f0i sagt, at vit pr\u00e6dika ikki gle\u00f0ibo\u00f0skapin, ti\u0301 hann hja\u0301lpir. Vit pr\u00e6dika gle\u00f0ibo\u00f0skapin, ti\u0301 hann er sannur. Um hann ikki er sannur, so hja\u0301lpir hann heldur einki."}, {"text_idx": "#000019", "text": "Paulus heldur fram, men er Kristus ikki risin upp, ta\u0301 er tru\u0301gv tykkara til einkis...(v. 17) Vi\u00f0 \u00f8\u00f0rum or\u00f0um sigur Paulus, at um ti\u0301n tru\u0301gv ikki er ro\u0301tfest i\u0301 n\u00f8krum, sum tu\u0301 veruliga kanst hava a\u0301lit a\u0301, so er hon til einkis."}, {"text_idx": "#000020", "text": "Kristna tru\u0301gvin er ikki i\u0301borin. Ta\u00f0 umra\u0301\u00f0andi er ikki, at tu\u0301 bara try\u0301rt onkrum, men at tann \u201conkur\u201d, sum ti\u0301n tru\u0301gv er bygd a\u0301, veruliga kann frelsa teg."}, {"text_idx": "#000022", "text": "Um Jesus ikki reis upp fra\u0301 dey\u00f0um, so hava vit heldur ikki fingi\u00f0 fyrigeving. Okkara syndir eru ikki tva\u0301a\u00f0ar."}, {"text_idx": "#000023", "text": "men er Kristus ikki risin upp, ta\u0301 er tru\u0301gv tykkara til einkis, ta\u0301 eru tit enn i\u0301 syndum tykkara (v. 17)"}, {"text_idx": "#000024", "text": "Uttan uppreisnina, so hevur syndin ikki mist si\u0301tt vald, og fylgjurnar av dey\u00f0anum er framvegis t\u00e6r somu. Synd og dey\u00f0i hanga saman. Tekni\u00f0, at syndin ikki hevur vald er, at dey\u00f0in er dey\u00f0ur \u2013 dey\u00f0in ver\u00f0ur umvendur og ny\u0301ggja li\u0301vi\u00f0 vinnur a\u0301 dey\u00f0anum."}, {"text_idx": "#000025", "text": "Hendingin pa\u0301skamorgun r\u00e6ttvi\u0301sger\u00f0 ta\u00f0, sum hendi langafri\u0301ggjadag. Pa\u0301skirnar sta\u00f0festa krossin."}, {"text_idx": "#000027", "text": "Um Jesus ikki reis upp fra\u0301 dey\u00f0um, so hava allar kristnar jar\u00f0arfer\u00f0ir veri\u00f0 o\u0301gildugar. Ta\u0301 er ongin vo\u0301n um ein Himmal. Ta\u0301 eru eisini \u00f8ll, sum tu\u0301 hevur syrgt, glata\u00f0 um allar \u00e6vir."}, {"text_idx": "#000028", "text": "og ta\u0301 eru eisini tey glata\u00f0, sum sovna\u00f0 eru burtur i\u0301 Kristi. Er ta\u00f0 bert i\u0301 hesum li\u0301vi, at vit hava sett vo\u0301n okkara til Krists, ta\u0301 eru vit tey syndarligastu av \u00f8llum menniskjum."}, {"text_idx": "#000029", "text": "Paulus sigur, at um Jesus ikki reis upp, og vit ti\u0301 heldur ikki skulu ri\u0301sa upp, ta\u0301 eru vit tey syndarligastu av \u00f8llum menniskjum, ti\u0301 vit tru\u0301gva a\u0301 ein Jesus, sum ikki hevur vald a\u0301 dey\u00f0anum."}, {"text_idx": "#000030", "text": "I\u0301 15. kapitli i\u0301 1. Korintbr\u00e6vi kemur Paulus vi\u00f0 einum lista vi\u00f0 r\u00e6\u00f0uligum avlei\u00f0ingum, sum h\u00f8vdu veri\u00f0 sannar, um Jesus ikki reis upp fra\u0301 dey\u00f0um. Men, hvat um vit venda versunum a\u0301 h\u00f8vdi\u00f0?"}, {"text_idx": "#000031", "text": "Ta\u0301 i\u00f0 uppreisn fra\u0301 dey\u00f0um er ein veruleiki, so er Jesus veruliga upprisin"}, {"text_idx": "#000032", "text": "Og ta\u0301 Jesus er upprisin, so er okkara bo\u00f0an ma\u0301ttmikil, og okkara tru\u0301gv somulei\u00f0is. Nu\u0301 roynast vit sum sonn vitni um Gud, ti\u0301 okkara vitnisbur\u00f0ur um Gud er sannur, ti\u0301 hann veruliga reisti Jesus upp fra\u0301 dey\u00f0um, ti\u0301 dey\u00f0 ri\u0301sa upp. Og ta\u0301 i\u00f0 dey\u00f0 ri\u0301sa upp, so reis Jesus veruliga upp fra\u0301 dey\u00f0um. Og ta\u0301 i\u00f0 Jesus er upprisin, so er tru\u0301gv ti\u0301n vir\u00f0ismikil og ma\u0301ttmikil. Syndir ti\u0301nar eru fyrigivnar um \u00e6vir. Tey, sum sovna\u00f0 eru i\u0301 Jesusi, eru trygg i\u0301 hansara \u00f8rmum."}, {"text_idx": "#000033", "text": "Um vit hava sett vo\u0301n okkara til Krist, b\u00e6\u00f0i i\u0301 hesum li\u0301vinum og ti\u0301 komandi, so havi vit ors\u00f8k til at gle\u00f0ast i\u0301 allar \u00e6vir."}, {"text_idx": "#000034", "text": "Um bo\u00f0skapurin um uppreisnina, sum eg kjarnin i\u0301 kristindo\u0301minum, er sannur, so broytir hetta alt."}, {"text_idx": "#000035", "text": "Stephen Um (prestur i\u0301 Citylife Church i\u0301 Boston) sigur ta\u00f0 solei\u00f0is i\u0301 einum av si\u0301num bo\u0301kum:"}, {"text_idx": "#000036", "text": "Uppreisnars\u00f8gan er ein s\u00f8gu vi\u00f0 einum go\u0301\u00f0um og v\u00f8krum enda. Endin a\u0301 s\u00f8guni um frelsu er: Gud vinnur, og tey sum eru i\u0301 Kristi vinna sigur vi\u00f0 honum. Hann endurny\u0301ggjar allan heimin, solei\u00f0is at hann ver\u00f0ur, sum hann \u00e6tla\u00f0i hann; \u00f8ll ty\u0301ning f\u00e6r ein enda...Orsaka av ti\u0301, sum Jesus Kristus hevur gj\u00f8rt, so vinnur dey\u00f0in ikki endaligan sigur. Ta\u0301 er ta\u00f0 o\u0301m\u00f8guligt hja\u0301 okkum at miseydnast ella si\u0301ggja okkum sja\u0301lvi sum taparar, ti\u0301 Jesus Kristus gav upp alt okkara vegna, solei\u00f0is at vit ikki veruliga kunnu missa naka\u00f0."}, {"text_idx": "#000038", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000040", "text": "Manslegan byrjar kl. 18 i\u0301 kv\u00f8ld"}, {"text_idx": "#000042", "text": "Hv\u00f8nn skulu vit fara til?"}, {"text_idx": "#000043", "text": "Hava vit ru\u0301m i\u0301 hj\u00f8rtum okkara fyri ivandi fo\u0301lki?"}, {"text_idx": "#000044", "text": "Komandi dagarnar fara vit at vi\u00f0gera evni\u00f0, ivi. Jesu l\u00e6rusveinur, Tummas er helst eitt ta\u00f0 kendasta d\u00f8mi um ein ivamann, sum altso fyri um 2.000 a\u0301rum si\u0301\u00f0ani eins og i\u0301 okkara ti\u0301\u00f0 er ein veruleiki.Gj\u00f8g..."}, {"text_idx": "#000045", "text": "\u201cJesus seg\u00f0i vi\u00f0 hana: \u00bbEg eri uppreisnin og li\u0301vi\u00f0; tann, sum try\u0301r a\u0301 meg, skal liva, um hann so doyr;\u201dJo\u0301h.11,25 Ni\u0301ggju a\u0301ra gamli Filip hev\u00f0i Down-syndrom. I\u0301 sunnudagssku\u0301lanum arga\u00f0u hini b\u00f8rnini hann,..."}, {"text_idx": "#000046", "text": "Kristus er upprisin. Gle\u00f0iligar pa\u0301skir \u00f8ll somul. Vi\u00f0 hesum fa\u0301a tit a\u0301rsins pa\u0301skaheilsan fra\u0301 a\u00f0alskrivara, Andrias Magnussen"}, {"text_idx": "#000047", "text": "Si\u0301\u00f0an tala\u00f0i Harrin vi\u00f0 Mo\u0301ses og A\u0301ron i\u0301 Egyptalandi og seg\u00f0i: Tali\u00f0 vi\u00f0 allan savna\u00f0 I\u0301sraelsmanna og sigi\u00f0 \u201cti\u0301ggjunda dagin i\u0301 hesum ma\u0301na\u00f0i skal hv\u00f8r hu\u0301sfa\u00f0ir taka s\u00e6r eitt lamb, eitt lamb fyri hv\u00f8rt h..."}, {"text_idx": "#000049", "text": "- So hoyrir tu\u0301 l\u00e6knarnar, tu\u0301 hevur a\u0301lit a\u0301 siga, at tu\u0301 fert at doyggja uttan at finna ta\u00f0, tu\u0301 leitar eftir...Ta\u00f0 var ta\u00f0, l\u00e6knarnir s\u00f8gdu m\u00e6r. Og eg hugsa\u00f0i, at eg nu\u0301 fo\u0301r at doyggja vi\u00f0 mi\u0301num bundni at..."}, {"text_idx": "#000050", "text": "SANGUR: \u00d8ll kristin menniskju koma fyrr ella seinni i\u0301 iva. I\u0301 Bi\u0301bliuni l\u00e6ra vit um a\u0301postulin, Tummas, i\u00f0 ikki var til sta\u00f0ar tann dagin, hin upprisni Jesus vi\u0301sti seg fyri hinum a\u0301postlunum. Men Tummas f..."}]